Александър Твардовски
Завет единствен и единствена поука…

Превод от руски: Никола Инджов, —

chitanka.info

Завет единствен и единствена поука:

слова, които премълчах, на глас

от всички само аз ще кажа тука,

от живи и от мъртви — само аз!

На никого не бих аз предоставил

словата ми, изконните, в залог.

Дори на Лев Толстой — не би се справил.

Да, той самият! Нека си е бог!

А аз съм само смъртен. И съм стража

на моите слова до сетен час.

От всички само аз ще ги изкажа.

Единствен аз! И както искам аз!

1958

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.